甘麻剌

生平

甘麻剌自少为祖母昭睿顺圣皇后（察必皇后）养育，时常侍奉祖父元世祖，未尝离左右，畏慎不妄言，言必无隐。
至元中，奉旨镇北边，叛王岳木忽儿等闻其至，望风请降。既而都阿、察八儿等诸王遣使求和，边境以宁。尝出征驻金山，会大雪，拥火坐帐内，欢甚，顾谓左右曰：“今日风雪如是，吾与卿处犹有寒色，彼从士亦人耳，腰弓矢、荷刃周庐之外，其苦可知。”遂命饔人大为肉糜，亲尝而遍赐之。抚循部曲之暇，则命也灭坚以国语讲《通鉴》。戒其近侍太不花曰：“朝廷以籓屏寄我，事有不逮，正在汝辈辅助。其或依势作威，不用我命，轻者论遣，大者奏闻耳，宜各慎之。使百姓安业，主上无北顾之忧，则予与卿等亦乐处于此，乃所以报国家也。”
至元二十六年（1289年），世祖以其居边日久，特命猎于柳林之地。率众至漷州，恐廪膳不均，令左右司之，分给从士，仍饬其众曰：“汝等饮食既足，若复侵渔百姓，是汝自取罪谪，无悔。”众皆如约，民赖以安。北还，觐世祖于上京，世祖劳之曰：“汝在柳林，民不知扰，朕实嘉焉。”
至元二十七年（1290年）冬，封梁王，授以金印，出镇云南。过中山，又明年春过怀、孟，从卒马驼之属不下千百计，所至未尝横取于民。
至元二十九年（1292年），改封晋王，移镇漠北草原，统领太祖四大斡耳朵及军马、达达国土，更铸晋王金印授之。中书省臣言于世祖曰：“诸王皆置传，今晋王守太祖肇基之地，视诸王宜有加，请置内史。”世祖从之，遂以北安王傅秃归、梁王傅木八剌沙、云南行省平章赛阳幷为内史。明年，置内史府。又明年，世祖崩，晋王闻讣，奔赴上都。诸王大臣咸在，晋王曰：“昔皇祖命我镇抚北方，以卫社稷，久历边事，愿服厥职。母弟铁木耳仁孝，宜嗣大统。”于是成宗即帝位，而晋王复归籓邸。
元贞元年（1295年），塔塔儿部年谷不熟，檄宣徽院赈之。又答答剌民饥，请朝廷赈之。诏赐王钞千万贯，及银帛有差。皇太后复以云南所贡金器，遣朵年来赐。是岁冬，奉诏以知枢密院事札散、同知徽政院事阿里罕为内史。大德二年，诏给秫米五百石。
大德五年（1301年），成宗以边士贫乏，分给钞一千万贯。
大德六年正月初十乙巳日（1302年2月8日），王薨，年四十。王天性仁厚，御下有恩。元贞初，籓邸属官审伯年老，请以其子代之。内史言于王，王曰：“惟天子所命。”其自守如此，故尤为朝廷所重。然崇尚浮屠，命僧作佛事，岁耗财不可胜计。
子三人，依序为松山、也孙帖木儿、叠里哥儿不花。王薨后十年，元仁宗即位，谥王献武。
至治三年（1323年）八月，元英宗在南坡之变中被杀，九月，甘麻剌的儿子晋王也孙铁木儿在漠北草原登基称帝，是为元泰定帝。
至治三年十二月十一日（1324年1月7日），元泰定帝追尊其父亲甘麻剌为皇帝，为甘麻剌上庙号显宗，汉文谥号光圣仁孝皇帝。
致和元年七月初十日（1328年8月15日），元泰定帝在上都病逝。
元泰定帝去世后，他的儿子阿速吉八在上都登基称帝，是为元天顺帝。元武宗之子元文宗在大都登基称帝，双方交战一个月，1328年11月14日，元文宗获胜，元天顺帝失败后下落不明，不知所终。